stanford-oval/wikipedia huggingface dataset:
คนางค์ ดำรงหัด

| คนางค์ ดำรงหัด |
| --- | --- |
เกิด: พ.ศ. 2502 (อายุ 66 ปี) คนางค์ ดำรงหัด
คู่สมรส: มาตยวงศ์ อมาตยกุล
อาชีพ: นักแสดง นางแบบ
ปีที่แสดง: พ.ศ. 2521 - พ.ศ. 2562
ผลงานเด่น: บ้านโลกีย์ (2521)    สามคนผัวเมีย (2521)  หนี้รัก (2522)   เขมรินทร์ อินทิรา (2522)   จิตไม่ว่าง (2523)   เรือมนุษย์ (2523)   เคหาสน์สีแดง (2524)   บาปสลาย (2524)     ปลาร้าหอม (2524)
ฐานข้อมูล
IMDb
ThaiFilmDb
คนางค์ ดำรงหัต หรือ คนางค์ อมาตยกุล ชื่อเล่น จิ๊บ (เกิด พ.ศ. 2502 — ) เป็นนักแสดงชาวไทย เริ่มมีผลงานในวงการบันเทิงเมื่อ พ.ศ. 2520
ประวัติ

คนางค์ ดำรงหัด เข้าวงการบันเทิงเมื่อ พ.ศ. 2520 รับบทตัวประกอบในภาพยนตร์เรื่อง ล่า ต่อมาใน พ.ศ. 2521 เริ่มแสดงละครเรื่องแรก บ้านโลกีย์ คู่กับ นิรุตติ์ ศิริจรรยา ต่อด้วย หนี้รัก คู่กับ สมภพ เบญจาธิกุล เป็นต้น นอกจากนั้นยังแสดงภาพยนตร์เรื่อง ปลาร้าหอม คู่กับ สรพงษ์ ชาตรี
พ.ศ. 2523 ประสบอุบัติเหตุขณะถ่ายทำละครเรื่อง เขมรินทร์ อินทิรา คู่กับ พิศาล อัครเศรณี ถูกไฟคลอกหน้าในฉากหน้าเตาผิงจนเสียโฉม เนื้อที่หูหลุด ผมหงิกทั้งหัว คนางค์ไม่มั่นใจในการแสดงละครอีกเลย หลังจากนั้นกลับมาเล่นอีก 2-3 เรื่อง โดยเป็นตัวรอง เช่น ระเบียงรัก, เดือนครึ่งดวง
สมรสกับ มาตยวงศ์ อมาตยกุล อดีตอัครราชทูตที่ปรึกษาฝ่ายพาณิชย์ ประจำกรุงย่างกุ้ง ประเทศพม่า มีบุตรชายชื่อ องค์อนันต์ อมาตยกุล
ปัจจุบันยังคงรับงานแสดงอยู่เรื่อยๆ ส่วนใหญ่เล่นกับช่อง 7 ผลงานล่าสุดคือเรื่อง เรือนพะยอม รับบทเป็นคุณย่ามะลิ (พ.ศ. 2560)
ผลงาน > ละครโทรทัศน์

| ปี พ> ศ. | เรื่อง | รับบทเป็น |
| --- | --- | --- |
| 2521 | บ้านโลกีย์ | ดอกบัว |
| 252x | แค่เอื้อม |  |
| 2522 | หนี้รัก | ตรีนุช |
| 2522 | เขมรินทร์ อินทิรา | อินทิรา |
| 2522 | มารพิศมัย |  |
| 2522 | เสือทุ่ง |  |
| 2523 | จิตไม่ว่าง |  |
| 2523 | เรือมนุษย์ | ชุดา |
| 2524 | เคหาสน์สีแดง | อารยา ชัยเสรี |
| 2524 | ห (อย่า) |  |
| 2524 | เงามฤตยู |  |
| 2524 | พระจันทร์เดือนกันยา | วรรณวิชนี |
| 2524 | ทางโค้ง | จิตตรี |
| 2525 | บาปสลาย | วิกานดา |
| 2525 | ระเบียงรัก | ชุลีพร |
| 2525 | ปูนปิดทอง |  |
| 2525 | เดือนครึ่งดวง | นุช |
| 2537 | เจ้านาง | คุณพวงคราม  รับเชิญ |
| 2537 | สะพานข้ามดาว | คุณแม้นวาด |
| 2538 | มายาตะวัน | สาวิตรี (สา) |
| 2539 | ญาติกา | แม่แนบ |
| 2539 | บ้านสอยดาว | เรืองรอง |
| 2543 | ลูกไม้ไกลต้น | เปรมจิตต์ บดินทรวัชระ |
| 2544 | ดั่งสวรรค์สาป | พรรณี |
| 2545 | ตามรักตามล่า |  |
| 2546 | หมอลำซัมเมอร์ | สายทิพย์ |
| 2546 | ทับเทวา | คุณพริ้ม |
| 2546 | กษัตริยา | พระราชเทวีจันทรา |
| 2547 | รักได้ไหม ถ้าหัวใจไม่เพี้ยน | คุณหญิงใหญ่ |
| 2547 | คู่แกร่งแข่งกันเก่ง | สรวงสุดา |
2547: 
| มหาราชกู้แผ่นดิน  | พระราชเทวีจันทรา |  |
| 2548 | ลูกไม้หลากสี | เสาวนิตย์ |
| 2549 | อมฤตาลัย | ประทุม ศรีชะเยศ / หม่อมประทุม สโรชา ณ อยุธยา |
| 2550 | ฟ้า หิน ดิน ทราย | คุณนายพรพรรณ |
| 2550 | รักเธอทุกวัน | ยุพา |
| 2551 | ถึงร้ายก็รัก | จันทนี |
| 2551 | ดาวเปื้อนดิน | คุณหญิงฤดี |
| 2552 | บ่วงร้ายพ่ายรัก | กัลยา (รับเชิญ) |
| 2554 | เหนือมนุษย์ | จีรนุช |
| 2560 | เรือนพะยอม | คุณย่ามะลิ |
ผลงาน > ภาพยนตร์

ล่า (2520)
สามคนผัวเมีย (2521) แสดงร่วมกับ สรพงศ์ ชาตรี เนาวรัตน์ ยุกตะนันท์ พิศาล อัครเศรณี และ นันทนา เงากระจ่าง
ที่รักของน้องหนู (2522)
ปลาร้าหอม (2524) คู่กับ สรพงศ์ ชาตรี
ชีวิตเลือกไม่ได้ (2524)
แรงเป็นไฟ ละลายแค่เธอ รับบท แม่ของเรย์ (2539)
แหล่งข้อมูลอื่น

http://www.thaifilm.com/forumDetail.asp?topicID=5906&page=1&keyword= เก็บถาวร 2016-03-04 ที่ เวย์แบ็กแมชชีน
ศิริลักษณ์ คอง

| ศิริลักษณ์ คอง |
| --- | --- |

สารนิเทศภูมิหลัง
เกิด: 11 พฤษภาคม พ.ศ. 2538 (29 ปี) ฮ่องกงของบริเตน
ส่วนสูง: 168 เซนติเมตร (5 ฟุต 6 นิ้ว)
การศึกษา: มหาวิทยาลัยขอนแก่น
อาชีพ:  นักแสดง  นางแบบ 
ปีที่แสดง: 2563−ปัจจุบัน
สังกัด: ช่อง 3 (2563−ปัจจุบัน)
อาชีพแสดง
ผลงานเด่น: ที่รัก / มักกะลี – มักกะลีที่รัก (2565)  แม้นวาด – หมอหลวง (2566)  ฟ้าลดา – ใจซ่อนรัก (2567)   จันทร – หนึ่งในร้อย (2567)
 
ศิริลักษณ์ คอง (เกิด 11 พฤษภาคม พ.ศ. 2538) ชื่อเล่น หลิงหลิง เป็นนักแสดงและนางแบบลูกครึ่งไทย-ฮ่องกง สังกัดสถานีวิทยุโทรทัศน์ไทยทีวีสีช่อง 3 มีผลงานสร้างชื่อจากละครเรื่อง มักกะลีที่รัก (2565), หมอหลวง (2566) และซีรีส์เรื่อง ใจซ่อนรัก (2567) ซึ่งเป็นซีรีส์แนวแซฟฟิกเรื่องแรกของช่อง 3
ประวัติ

ศิริลักษณ์ คอง ชื่อเล่น หลิงหลิง เกิดเมื่อวันที่ 11 พฤษภาคม พ.ศ. 2538 บิดาเป็นชาวฮ่องกง มารดาเป็นชาวไทย จังหวัดกาฬสินธุ์ เธอเป็นบุตรสาวคนโต มีน้องชาย 1 คน ส่วนตัว ศิริลักษณ์เป็นคริสต์ศาสนิกชนนิกายโรมันคาทอลิก หากแต่ก็เคารพทุกศาสนา ศิริลักษณ์เกิดและเติบโตที่ฮ่องกง จนอายุ 17 ปี จึงย้ายมาประเทศไทย เธอสามารถพูดภาษาไทย อังกฤษ และจีน สำเร็จการศึกษาระดับมัธยมศึกษาจาก โรงเรียนกาฬสินธุ์พิทยาสรรพ์ และสำเร็จการศึกษาระดับปริญญาตรีจาก วิทยาลัยนานาชาติ มหาวิทยาลัยขอนแก่น สาขาการจัดการการท่องเที่ยว เกียรตินิยมอันดับสอง
การทำงาน

ระหว่างศึกษาอยู่ระดับปริญญาตรีชั้นปีที่ 3 ในมหาวิทยาลัย ศิริลักษณ์ได้เข้าร่วมประกวดนางงามไหมขอนแก่น ประจำปี พ.ศ. 2559 ได้รับรางวัลรองชนะเลิศอันดับที่ 1 และขวัญใจช่างภาพ ต่อมาในปี พ.ศ. 2561 ได้เข้าร่วมประกวดนางงามเขาสวนกวาง ได้รับรางวัลชนะเลิศอันดับที่ 1 ทำให้เธอเป็นที่สนใจของบุคคลทั่วไป
ภายหลัง ศิริลักษณ์ได้เซ็นสัญญาเป็นนักแสดงในสังกัดช่อง 3 และมีผลงานการแสดงละครเรื่อง มักกะลีที่รัก ซึ่งได้รับบทนำ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2563 | ตราบฟ้ามีตะวัน | หลิง |
| 2565 | มักกะลีที่รัก | ที่รัก |
| 2566 | หมอหลวง | แม้นวาด |
| 2566 | พรหมลิขิต | เจ้านางจันทราวดี (รับเชิญ) |
| 2567 | ดวงใจเทวพรหม : ใจพิสุทธิ์ | อันธิกา (แอนนี่) |
| 2567 | ในวันที่ฝนพร่างพราย | นิชา |
| 2567 | หนึ่งในร้อย | จันทร อุดมวรการ / จันทร วรทบุตต์ (จันทร) |
ผลงาน > ซีรีส์

| พ> ศ. | เรื่อง | บทบาท | ออกอากาศ |
| --- | --- | --- | --- |
| 2567 | The Secret of Usใจซ่อนรัก | แพทย์หญิงฟ้าลดา ฐานานุศักดิ์ (หมอลดา) | ช่อง 3 HD |
| กำลังถ่ายทำ | Only you เพียงเธอ | ตะวัน | ช่อง 3 HD |
ผลงาน > มิวสิกวิดีโอ

| พ> ศ. | เพลง | ศิลปิน |
| --- | --- | --- |
| 2563 | ช่วยกลับมากวนหัวใจ (Ost.ตราบฟ้ามีตะวัน) | ธนนท์ จำเริญ |
| 2565 | รอเธอรู้ใจ | ธนพล จารุจิตรานนท์ |
| 2566 | ไม่ได้ทันได้บอกเธอ (Too Late) | เมธวิน โอภาสเอี่ยมขจร |
| 2567 | ปฏิเสธไม่ไหว (Crush on you) | ลิปตา feat. No One Else |
ผลงาน > เพลง

เพลง "สุดท้ายฉันก็เจ็บ" (Ost.ใจซ่อนรัก The Secret of Us)
เพลง "อย่าเล่นกับระบบ" - ร้องร่วมกับ กรณ์นภัส เศรษฐรัตนพงศ์
รางวัลและการเสนอชื่อ

| ปี | รางวัล | สาขารางวัล | ผล | ผลงาน |
| --- | --- | --- | --- | --- |
| 2565 | GLOBAL Star Media Awards 2022 | นักแสดงดาวรุ่งหญิง สร้างสรรค์ผลงานยอดเยี่ยมแห่งปี | ได้รับรางวัล | มักกะลีที่รัก |
| 2567 | รางวัลไนน์เอ็นเตอร์เทน อวอร์ดส์ ครั้งที่ 14 | คู่จิ้นแห่งปี (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | FEED Y AWARDS 2024 | คู่จิ้นยอดนิยม (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | FEED Y AWARDS 2024 | ซีรีส์ยอดนิยม | ได้รับรางวัล | ใจซ่อนรัก |
| 2567 | Maya TV Awards 2024 | สาวเจ้าเสน่ห์แห่งปี | ได้รับรางวัล | ใจซ่อนรัก |
| 2567 | Maya TV Awards 2024 | คู่จิ้นแห่งปี (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | HOWE Awards 2024 | The Best Couple (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | HOWE Awards 2024 | Shining Female | เสนอชื่อเข้าชิง | ใจซ่อนรัก |
| 2567 | HOWE Awards 2024 | The 50 Influential People 2024 | ได้รับรางวัล | - |
| 2567 | Y Entertain Awards 2024 | Rising Star Couple of the Year  (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | Y Entertain Awards 2024 | Princess of Girls' Love  (นักแสดงนำ Girls’ love พราวเสน่ห์) | ได้รับรางวัล | ใจซ่อนรัก |
| 2567 | Y Entertain Awards 2024 | Best GL Series of the Year  (ซีรีส์ Girls’ love แห่งปี) | ได้รับรางวัล | ใจซ่อนรัก |
| 2567 | Y Universe Awards 2024 | Best Partner (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | Y Universe Awards 2024 | The Best Couple (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2567 | Y Universe Awards 2024 | The Best Leading Role | เสนอชื่อเข้าชิง | ใจซ่อนรัก |
| 2567 | Y Universe Awards 2024 | Rising Star | เสนอชื่อเข้าชิง | ใจซ่อนรัก |
| 2567 | Dailynews Awards 2024 | D-จิ้นฟินเว่อร์ (ร่วมกับ กรณ์นภัส เศรษฐรัตนพงศ์) | เสนอชื่อเข้าชิง | ใจซ่อนรัก |
| 2568 | สนุกสุดจัด ที่สุดแห่งปี 2024 | Rising Star of the year | ได้รับรางวัล | ใจซ่อนรัก |
| 2568 | HUB Awards 2024 (ประเทศบราซิล) | MASTERPIECE OF THE YEAR | ได้รับรางวัล | ใจซ่อนรัก |
| 2568 | Thailand Box Office Awards 2024 | Series of the year (GL) | ได้รับรางวัล | ใจซ่อนรัก |
| 2568 | Thailand Box Office Awards 2024 | Best couple of the year (ร่วมกับ กรณ์นภัส เศรษฐรัตนพงศ์) | ได้รับรางวัล | ใจซ่อนรัก |
| 2568 | Thailand Box Office Awards 2024 | Actress Series of the year | ได้รับรางวัล | ใจซ่อนรัก |
| 2568 | Zoomdara Awards 2025 | คู่ฟินสุดฮอตแห่งปี ฝ่ายหญิง  (ร่วมกับ กรณ์นภัส เศรษฐรัตนพงศ์) | รอประกาศ | ใจซ่อนรัก |
| 2568 | คมชัดลึก อวอร์ด ครั้งที่ 21 | นักแสดงหญิงยอดนิยม | รอประกาศ | ใจซ่อนรัก |
| 2568 | คมชัดลึก อวอร์ด ครั้งที่ 21 | คู่จิ้นยูริยอดนิยม (ร่วมกับ กรณ์นภัส เศรษฐรัตนพงศ์) | รอประกาศ | ใจซ่อนรัก |
| 2568 | KAZZ AWARDS 2025 | สาววัยใสโดนใจแห่งปี 2024 | ได้รับรางวัล (อันดับ 1) | - |
| 2568 | KAZZ AWARDS 2025 | Couple Of The Year  (ร่วมกับ กรณ์นภัส เศรษฐรัตนพงศ์) | รอประกาศ | ใจซ่อนรัก |
| 2568 | KAZZ AWARDS 2025 | Popular Female Teenage Award | รอประกาศ | ใจซ่อนรัก |
| 2568 | KAZZ AWARDS 2025 | Series of the year | รอประกาศ | ใจซ่อนรัก |
| 2568 | The People Awards | Popular of The Year 2025 | รอประกาศ | ใจซ่อนรัก |
แหล่งข้อมูลอื่น

ศิริลักษณ์ คอง ที่อินสตาแกรม
เวน่อม: มหาศึกอสูรอหังการ

| เวน่อม: มหาศึกอสูรอหังการ |
| --- | --- |
กำกับ: เคลลี มาร์เซล
บทภาพยนตร์: เคลลี มาร์เซล
เนื้อเรื่อง:   ทอม ฮาร์ดี  เคลลี มาร์เซล 
สร้างจาก: Marvel Comics
อำนวยการสร้าง:   Avi Arad  Matt Tolmach  Amy Pascal  Kelly Marcel  ทอม ฮาร์ดี  Hutch Parker 
นักแสดงนำ:   ทอม ฮาร์ดี  Chiwetel Ejiofor  Juno Temple  Rhys Ifans  Stephen Graham  Peggy Lu  Alanna Ubach 
กำกับภาพ: Fabian Wagner
ตัดต่อ: Mark Sanger
ดนตรีประกอบ: Dan Deacon
บริษัทผู้สร้าง:   Columbia Pictures  Marvel  Arad Productions  Matt Tolmach Productions  Pascal Pictures  TSG Entertainment  Marcel Hardy Productions  Hutch Parker Entertainment  Hardy Son & Baker  
ผู้จัดจำหน่าย: Sony Pictures Releasing
วันฉาย:   21 ตุลาคม ค.ศ. 2024 (2024-10-21) (นครนิวยอร์ก)  25 ตุลาคม ค.ศ. 2024 (2024-10-25) (สหรัฐ) 
ความยาว: 109 นาที
ประเทศ: สหรัฐ
ภาษา: อังกฤษ
ทุนสร้าง: 110–120 ล้านเหรียญสหรัฐ
ทำเงิน: 478.9 ล้านเหรียญสหรัฐ
เวน่อม: มหาศึกอสูรอหังการ เป็นภาพยนตร์ซูเปอร์ฮีโรสัญชาติอเมริกันปี 2024 เขียนบทและกำกับโดยเคลลี่ มาร์เซล  ภาคต่อของ เวน่อม: ศึกอสูรแดงเดือด เป็นภาพยนตร์เรื่องที่ห้าในจักรวาลสไปเดอร์แมนของโซนี่ (SSU) และเป็นภาพยนตร์เรื่องสุดท้ายในไตรภาคเวน่อม ภาพยนตร์เรื่องนี้นำแสดงโดยทอม ฮาร์ดี รับบทเป็นเอ็ดดี บร็อค และเวน่อม พร้อมด้วย ชูวิเท็ล เอจีโอฟอร์ จูโน เทมเพิล, รีส อีวันส์, สตีเฟน เกรแฮม เพ็กกี้ ลู และอลันนา อูบัค ในภาพยนตร์ เอ็ดดีและเวน่อมกำลังหลบหนีจากโลกทั้งสองใบของพวกเขา
ฮาร์ดีเปิดเผยในเดือนสิงหาคม ค.ศ. 2018 ว่าเขาได้เซ็นสัญญาให้แสดงในภาพยนตร์ เวน่อม ภาคที่สาม และโซนี่พิคเจอร์สเริ่มพัฒนาในเดือนธันวาคม ค.ศ. 2021 หลังจากภาพยนตร์ภาคที่สองออกฉาย มาร์เซลและฮาร์ดีเขียนบทภาพยนตร์ในเดือนมิถุนายน ค.ศ. 2022 และมาร์เซลก็มีกำหนดกำกับภาพยนตร์เรื่องนี้ในเดือนตุลาคมของปีนั้น นักแสดงชุดใหม่รวมถึงเอจีโอฟอร์และเทมเพิลเข้าร่วมในช่วงกลางปี ค.ศ. 2023 และเริ่มถ่ายทำในช่วงปลายเดือนมิถุนายน ค.ศ. 2023 ในสเปน การถ่ายทำถูกหยุดลงในเดือนถัดมาเนื่องจากการประท้วงหยุดงานของ SAG-AFTRA ในปี ค.ศ. 2023 และกลับมาถ่ายทำอีกครั้งในเดือนพฤศจิกายนหลังจากการประท้วงหยุดงานสิ้นสุดลง ภาพยนตร์เรื่องนี้ปิดกล้องในช่วงปลายเดือนกุมภาพันธ์ ค.ศ. 2024 และชื่อเรื่องก็ได้รับการเปิดเผยในหนึ่งเดือนต่อมา
เวน่อม: มหาศึกอสูรอหังการ ฉายรอบปฐมทัศน์ที่โรงภาพยนตร์รีกัลในไทม์สแควร์ ในนิวยอร์กซิตีเมื่อวันที่ 21 ตุลาคม ค.ศ. 2024 และเข้าฉายในสหรัฐอเมริกาเมื่อวันที่ 25 ตุลาคม ภาพยนตร์เรื่องนี้ได้รับคำวิจารณ์ทั้งดีและไม่ดีจากนักวิจารณ์ โดยวิจารณ์ไปที่บทภาพยนตร์ ในขณะที่การแสดงของฮาร์ดี ฉากแอ็กชั่น และเอฟเฟกต์ภาพต่างก็ได้รับคำชมเชย ประสบความสำเร็จในบ็อกซ์ออฟฟิศโดยทำรายได้ทั่วโลก 479 ล้านเหรียญสหรัฐ
นักแสดง

ทอม ฮาร์ดี รับบท เอ็ดดี บร็อค / เวน่อม นักข่าวสายสืบสวนที่เป็นพาหะของเวน่อม ซิมบิโอต ต่างดาวที่มอบพลังเหนือมนุษย์ให้กับเขา
ชูวิเท็ล เอจีโอฟอร์ รับบท นายพล เร็กซ์ สตริกแลนด์ ผู้บัญชาการของอิมพีเรียมที่ติดตามเอ็ดดีและพยายามจับเวน่อม
จูโน เทมเพิล รับบท ดร. เท็ดดี เพน นักวิทยาศาสตร์ของอิมพีเรียมที่ยังคงหลอนกับการตายของพี่ชายของเธอจากฟ้าผ่าที่ทำให้แขนของเธอเป็นอัมพาต
รีส อีวันส์ รับบท มาร์ติน มูน: ฮิปปีผู้ชื่นชอบมนุษย์ต่างดาว
สตีเฟน เกรแฮม รับบท แพทริก มัลลิแกน: อดีตนักสืบตำรวจที่ติดเชื้อซิมบิโอตหลังจากเผชิญหน้ากับคาร์เนจ แต่ถูกทิ้งไว้ให้ตายก่อนจะถูกอิมพีเรียมจับตัวไป นอกจากนี้ เกรแฮมยังให้เสียงพากย์เป็นซิมไบโอตสีเขียวที่ไม่มีชื่อซึ่งมัลลิแกนมีความผูกพันด้วย
เพ็กกี ลู รับบท คุณนายเฉิน: เจ้าของร้านสะดวกซื้อที่เป็นเพื่อนกับเอ็ดดีและเวน่อม
คลาร์ก แบ็คโก รับบท เซดี "คริสต์มาส" นักวิจัยของอิมพีเรียม
อลันนา อูบาช รับบทเป็น โนวา มูน ภรรยาของมาร์ตินและฮิปปี
แอนดี เซอร์กิส รับบท นูลล์ ผู้สร้างซิมบิโอต ผู้แสวงหาโคเด็กซ์ของเอ็ดดีและเวน่อมเพื่อปลดปล่อยตัวเอง   ผู้กำกับ เคลลี่ มาร์เซล กล่าวถึงการเลือกเซอร์กิส ผู้กำกับ เวน่อม: ศึกอสูรแดงเดือด (2021) มาเล่นเป็นตัวละครนี้ว่า "เราทราบจาก Venom 2 ว่าเขาจะเป็นตัวละคร [Knull] ดังนั้นเราจึงสามารถนำตัวละครนี้มาใส่ไว้ในหนังเรื่องนี้ได้"
การผลิต > การถ่ายทำ

การถ่ายทำหลักเริ่มในวันที่ 26 มิถุนายน ค.ศ. 2023 ที่ลอส มาเตโอสในเมืองการ์ตาเกนา ประเทศสเปนรวมถึงที่ Calblanque Regional Park ภายใต้ชื่อชั่วคราวว่า Orwell ฟาเบียน วากเนอร์ ทำหน้าที่ถ่ายภาพหลังจากก่อนหน้านี้ทำหน้าที่ถ่ายภาพเพิ่มเติมในภาพยนตร์เรื่อง Let There Be Carnage  การหยุดงานประท้วงของ SAG-AFTRA ในปี 2023 เริ่มขึ้นในช่วงกลางเดือนกรกฎาคม ค.ศ. 2023 ส่งผลให้การถ่ายทำต้องหยุดชะงัก  ภาพยนตร์เรื่องนี้มีกำหนดเข้าฉายในวันที่ 12 กรกฎาคม ค.ศ. 2024 เมื่อการประท้วงหยุดงานของนักแสดงสิ้นสุดลงในช่วงต้นเดือนพฤศจิกายน ค.ศ. 2023 โซนี่จึงเลื่อนภาพยนตร์ออกไปเป็นวันที่ 8 พฤศจิกายน 2024 ซึ่งตรงกับวันที่สตูดิโอได้จองไว้ก่อนหน้านี้สำหรับภาพยนตร์ของมาร์เวลที่ยังไม่มีชื่อ ขณะนั้นกำลังเตรียมการกลับมาถ่ายทำอีกครั้ง การถ่ายทำเริ่มขึ้นอีกครั้งในวันที่ 16 พฤศจิกายน ในเดือนกุมภาพันธ์ 2024 คลาร์ก แบ็คโกเข้าร่วมทีมนักแสดงในบทที่ไม่เปิดเผย และเทมเพิลกล่าวเมื่อสิ้นเดือนว่าการถ่ายทำใกล้จะเสร็จสมบูรณ์แล้ว
การผลิต > หลังการถ่ายทำ

ในเดือนมีนาคม ค.ศ. 2024 ภาพยนตร์เรื่องนี้มีชื่อว่า Vเวน่อม: มหาศึกอสูรอหังการ และวันฉายถูกเลื่อนไปเป็นวันที่ 25 ตุลาคม ค.ศ. 2024 ตัวอย่างแรกซึ่งเผยแพร่ในเดือนมิถุนายน ยืนยันว่าเพ็กกี้ ลู และสตีเฟน เกรแฮม จะกลับมารับบท คุณนายเฉินและแพทริก มัลลิแกนอีกครั้งจากภาพยนตร์ เวน่อม ภาคก่อนหน้านี้ รวมถึงยังมี รีส อีวันส์, Alanna Ubach และ Cristo Fernández มาร่วมแสดงด้วย    ก่อนหน้านี้ อีวันส์เคยรับบทเป็น Curt Connors / Lizard ใน ดิ อะเมซิ่ง สไปเดอร์แมน (2012) ของโซนี่และ โน เวย์ โฮม ในขณะที่เฟร์นันเดซปรากฏตัวใน โน เวย์ โฮม ในบทบาทบาร์เทนเดอร์ที่พูดคุยกับบร็อกหลังจากที่เขาถูกส่งไปยัง MCU ผ่านทางมัลติเวิร์ส Germain Lussier จาก io9 ตั้งคำถามว่าการปรากฏตัวของอีวันส์และเอจิโอฟอร์ ซึ่งรับบทเป็น Karl Mordo ใน MCU นั้นมีความกังวลเกี่ยวกับความต่อเนื่องกับ MCU น้อยลงหรือไม่ และเป็นการวิจารณ์มัลติเวิร์สแทน แทนที่จะเชื่อมโยงกับบทก่อนหน้าของพวกเขา  มอลลี่ เอ็ดเวิดส์จาก Total Film ก็สับสนกับการอ้างอิงถึงฉากกลางเครดิตของ โน เวย์ โฮม ในตัวอย่างเช่นกัน เนื่องจากภาพยนตร์ เวน่อม ตั้งอยู่ในจักรวาลที่แยกจาก MCU  John Moffatt และ Aharon Bourland ทำหน้าที่เป็นหัวหน้าฝ่ายเอฟเฟกต์ภาพ ในขณะที่ Greg Baxter เป็นผู้ควบคุมดูแลด้านเอฟเฟกต์ภาพ เอฟเฟกต์ภาพจัดทำโดย Industrial Light & Magic (ILM), DNEG, Digital Domain, Rodeo FX และ Territory Studio ในขณะที่ Third Floor, Inc., Torchlight และ Host ทำก่อนการสร้างภาพและหลังการสร้างภาพ  มาร์ก แซงเกอร์ตัดต่อภาพยนตร์ซึ่งถ่ายทำเสร็จที่ Cary Grant Theatre ในโซนี่พิคเจอร์สสตูดิโอส์ ในช่วงต้นเดือนตุลาคม ค.ศ.  2024
เข้าฉาย > โรงภาพยนตร์

เวน่อม: มหาศึกอสูรสังหาร ฉายรอบปฐมทัศน์ระดับโลกที่โรงภาพยนตร์รีกัลในไทม์สแควร์  นิวยอร์กซิตี้เมื่อวันที่ 21 ตุลาคม ค.ศ. 2024 และเข้าฉายในโรงภาพยนตร์โดย Sony Pictures Releasing ในสหรัฐอเมริกาเมื่อวันที่ 25 ตุลาคม ในระบบไอแมกซ์ และ โรงภาพยนตร์ขนาดใหญ่ (PLF) และอื่น ๆ เดิมทีคาดว่าภาพยนตร์เรื่องนี้จะเข้าฉายในเดือนตุลาคม ค.ศ. 2024 ก่อนที่จะกำหนดวันฉายใหม่เป็นวันที่ 12 กรกฎาคม ค.ศ. 2024 เมื่อโซนี่ปรับกำหนดฉายเนื่องจากการนัดประท้วงหยุดงานของ SAG-AFTRA   หลังจากการประท้วงหยุดงานสิ้นสุดลง การเข้าฉายภาพยนตร์ถูกเลื่อนออกไปเป็นวันที่ 8 พฤศจิกายน ค.ศ. 2024 ก่อนที่จะถูกเลื่อนไปอีกและกลับเข้าสู่กรอบเวลาเดือนตุลาคม ค.ศ. 2024
เข้าฉาย > โฮมมีเดีย

โซนี่ลงนามในข้อตกลงกับเน็ตฟลิกซ์และดิสนีย์ ในเดือนเมษายน ค.ศ. 2021 เพื่อซื้อลิขสิทธิ์ภาพยนตร์ที่จะเข้าฉายในปี ค.ศ. 2022 ถึง ค.ศ. 2026 หลังจากภาพยนตร์ดังกล่าวเข้าฉายในโรงภาพยนตร์ เน็ตฟลิกซ์เซ็นสัญญาสิทธิ์ในการสตรีมแบบ "จ่ายครั้งเดียว" ซึ่งโดยปกติจะมีระยะเวลา 18 เดือน และรวมถึงภาพยนตร์ เวน่อม ในอนาคตต่อจาก Venom: Let There Be Carnage  ดิสนีย์เซ็นสัญญาสิทธิ์ "จ่ายเงินเพื่อดูภาพยนตร์" ซึ่งจะสตรีมบนดิสนีย์+ และฮูลู รวมถึงออกอากาศบนเครือข่ายโทรทัศน์ของดิสนีย์ด้วย  ภาพยนตร์เรื่องนี้เผยแพร่ในรูปแบบดิจิทัลดาวน์โหลดเมื่อวันที่ 10 ธันวาคม ค.ศ. 2024 และเผยแพร่ในรูปแบบดีวีดี บลูเรย์ และ 4K UHD เมื่อวันที่ 21 มกราคม ค.ศ. 2025 โดย โซนี่พิคเจอร์สโฮมเอ็นเตอร์เทนเมนต์ เวน่อม: มหาศึกอสูรอหังการ จะเข้าฉายทางเน็ตฟลิกซ์ในวันที่ 25 กุมภาพันธ์ ค.ศ. 2025 ในสหรัฐอเมริกา
กระแสตอบรับ > บ็อกซ์ออฟฟิศ

เวน่อม: มหาศึกอสูรอหังการ ทำรายได้ 139.8 ล้านเหรียญสหรัฐใน สหรัฐและแคนาดา และ 339.1 ล้านเหรียญสหรัฐ ในพื้นที่อื่น ๆ รวมทั่วโลกทั้งสิ้น 479 ล้านเหรียญสหรัฐ
ในสหรัฐอเมริกาและแคนาดา เวน่อม: มหาศึกอสูรอหังการ เข้าฉายพร้อมกับ Conclave และคาดว่าจะทำรายได้ประมาณ 65 ล้านเหรียญสหรัฐ จากโรงภาพยนตร์ 4,125 แห่งในช่วงสุดสัปดาห์เปิดตัว  ภาพยนตร์เรื่องนี้ทำรายได้ 22 ล้านเหรียญสหรัฐ ในวันแรก รวมถึง 8.5 ล้านเหรียญ จากการฉายหนังตัวอย่างคืนวันพฤหัสบดี เปิดตัวทำรายได้ 51 ล้านเหรียญสหรัฐ จบในอันดับหนึ่ง แต่ถือเป็นการเปิดตัวที่ต่ำที่สุดของซีรีส์ Deadline Hollywood ระบุว่าผลงานที่ต่ำกว่ามาตรฐานเกิดจากการแข่งขัน Yankees–Dodgers World Series ที่กำลังดำเนินอยู่และความอิ่มตัวจากแนวซูเปอร์ฮีโร่ อย่างไรก็ตาม รายได้จากบ็อกซ์ออฟฟิศต่างประเทศของภาพยนตร์เรื่องนี้น่าจะช่วยชดเชยรายได้ในบ็อกซ์ออฟฟิศของอเมริกาเหนือได้ ภาพยนตร์เรื่องนี้ทำรายได้ 26.1 ล้านเหรียญสหรัฐ ในสุดสัปดาห์ที่สอง (ลดลง 49% จากสุดสัปดาห์แรก) และ 16.2 ล้านเหรียญ ในสุดสัปดาห์ที่สาม (ลดลงอีก 37%) โดยยังคงครองอันดับหนึ่งเป็นเวลาสามสัปดาห์ติดต่อกัน ในที่สุด มหาศึกอสูรอหังการ ก็ถูกโค่นบัลลังก์ในสุดสัปดาห์ที่สี่ โดยทำรายได้ 7.3 ล้านเหรียญสหรัฐ และจบอันดับสองตามหลัง เรด วัน ที่เข้ามาใหม่
ทอม ฮาร์ดี กลับมารับบทเอ็ดดี บร็อคและเวน่อมอีกครั้ง
ศรายุทธ สมพิมพ์

| ข้อมูลส่วนตัว |
| --- | --- | --- | --- |
ชื่อเต็ม:  ศรายุทธ สมพิมพ์
วันเกิด:  23 มีนาคม พ.ศ. 2540 (27 ปี)
สถานที่เกิด:  จังหวัดบุรีรัมย์ ประเทศไทย
ส่วนสูง:  1.79 m (5 ft 10 1⁄2 in)
ตำแหน่ง:  เซ็นเตอร์แบ็ก / แบ็กขวา
ข้อมูลสโมสร
สโมสรปัจจุบัน:  โปลิศ เทโร
หมายเลข:  23
สโมสรเยาวชน
2553–2557:  สุรศักดิ์มนตรี
2558:  แบงค็อก ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2559–2560 |  แบงค็อก ยูไนเต็ด |  3 |  (0) |
| 2561–2564 |  บุรีรัมย์ ยูไนเต็ด |  5 |  (0) |
| 2561 |  → แอร์ฟอร์ซ ยูไนเต็ด (ยืมตัว) |  15 |  (0) |
| 2562 |  → พีทีที ระยอง (ยืมตัว) |  11 |  (0) |
| 2563–2564 |  → สุพรรณบุรี (ยืมตัว) |  5 |  (0) |
| 2564–2565 |  สมุทรปราการ ซิตี้ |  22 |  (0) |
| 2566 |  นครศรีฯ ยูไนเต็ด |  1 |  (0) |
| 2566–2567 |  ทิฟฟี่ อาร์มี่  |  23 |  (1) |
| 2567– |  โปลิศ เทโร |  15 |  (2) |
ทีมชาติ‡
| 2558–2559 |  ไทย อายุไม่เกิน 19 ปี |  9 |  (0) |
| 2560–2561 |  ไทย อายุไม่เกิน 21 ปี |  3 |  (0) |
| 2562–2563 |  ไทย อายุไม่เกิน 23 ปี |  8 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 3 มีนาคม 2568 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 5 ธันวาคม 2562
ศรายุทธ สมพิมพ์ (ชื่อเล่น ตาหวาน; เกิดวันที่ 23 มีนาคม พ.ศ. 2540) เป็นนักฟุตบอลชาวไทย ปัจจุบันเล่นในตำแหน่งกองหลังตัวกลาง ให้กับโปลิศ เทโร ในไทยลีก 2 เขาเคยถูกปล่อยยืมตัวให้กับแอร์ฟอร์ซ ยูไนเต็ด ในฤดูกาล 2561 และพีทีที ระยองในฤดูกาล 2562
สโมสร > บุรีรัมย์ ยูไนเต็ด

ในวันที่ 2 กุมภาพันธ์ พ.ศ. 2563 ศรายุทธยิงประตูช่วยให้บุรีรัมย์เปิดบ้านตามตีเสมอโปฮังสตีลเลอส์ในเกมกระชับมิตร 1–1 ต่อมาในวันที่ 7 พฤศจิกายน พ.ศ. 2563 การแข่งขันช้าง เอฟเอคัพ รอบ 64 ทีมสุดท้าย เขาทำหนึ่งประตูช่วยให้บุรีรัมย์เปิดบ้านเอาชนะสมุทรสงครามไปอย่างขาดลอย 9–0 ผ่านเข้าสู่รอบ 32 ทีมสุดท้ายได้สำเร็จ
ทีมชาติ

ศรายุทธเคยพาทีมชาติไทยชนะเลิศฟุตบอลอาเซียนชิงแชมป์เยาวชนอายุไม่เกิน 19 ปี 2015
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | ลีกคัพ> ลงเล่น | ลีกคัพ> ประตู | เอเชีย> ลงเล่น | เอเชีย> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| บุรีรัมย์ ยูไนเต็ด | 2563–64 | ไทยลีก | 0 | 0 | 1 | 1 | — | — | 0 | 0 | — | — | 1 | 1 |
สถิติอาชีพ > ประตูในนามทีมชาติ

| # | วันที่ | สนาม | คู่แข่ง | ประตู | ผล | รายการแข่งขัน |
| --- | --- | --- | --- | --- | --- | --- |
| 1. | 28 พฤศจิกายน 2562 | รีซัลเมโมเรียลสเตเดียม มะนิลา ฟิลิปปินส์ |  บรูไน | 4–0 | 7–0 | ซีเกมส์ 2019 |
เกียรติประวัติ > ทีมชาติ

ฟุตบอลอาเซียนชิงแชมป์เยาวชนอายุไม่เกิน 19 ปี
ชนะเลิศ (1) : 2015
แหล่งข้อมูลอื่น

ข้อมูลของ ศรายุทธ สมพิมพ์ ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลโปลิศ เทโร  |
| --- | --- |
 1 สหวิช  2 อภิโชค (c)  3 สุริยา  4 ภาคิณ  5 พิทักษ์  6 พิชิตชัย  7 โคดักโป  8 วราวุฒิ  9 เวียนา  10 สงครามสมุทร  11 สุขสันต์  14 พีรพัฒน์  18 อณิพงษ์  19 ยศศักดิ์  20 อนุกูล  21 พงศกร  23 ศรายุทธ  24 ศรุฒ  27 เดอนี่  29 ณัฐภัทร  30 อาวด์  31 พชร  33 ดูชาร์ต  41 สิทธิโชค  ซีตูออง  หัวหน้าผู้ฝึกสอน: บอร์ฌิส
คำสาบานในสวนท้อ

แม้นไม่เกิดวัน เดือน ปีเดียวกัน แต่ขอตายวัน เดือน ปีเดียวกัน
คำสาบานในสวนท้อ (อังกฤษ: Oath of the Peach Garden ; จีน: 桃園三結義)  ในวรรณกรรมจีนอิงประวัติศาสตร์เรื่องสามก๊ก ประพันธ์โดยหลอ กว้านจง  ได้กล่าวถึงคำสาบานในสวนท้อ ซึ่งเป็นการกล่าวร่วมสัตย์สาบานตนเป็นพี่น้องร่วมสายเลือดระหว่างเล่าปี่ กวนอูและเตียวหุย ภายหลังจากได้อ่านประกาศจากทางวังหลวง เพื่อรับสมัครอาสาจากชาวเมืองเป็นจำนวนมาก ในการร่วมกับทหารหลวงออกปราบปรามกบฏโจรโพกผ้าเหลืองที่นำโดยเตียวก๊ก ภายหลังจากเกิดความอดยากและการถูกกดขี่ข่มเหงจากเหล่าขุนนาง ออกปล้นสะดมเข่นฆ่าราษฏร สร้างความปั่นป่วนวุ่นวายให้แก่ราชสำนักและราชวงศ์ฮั่น
ความเป็นจริงทางประวัติศาสตร์

ในสามก๊กจี่ของตันซิ่ว แหล่งข้อมูลที่เชื่อถือได้สำหรับประวัติศาสตร์ราชวงศ์ฮั่นตะวันออกตอนปลายและยุคสามก๊ก ไม่มีการกล่าวถึงสามคนร่วมสาบานเป็นพี่น้อง อย่างไรก็ตาม ในชีวประวัติของกวนอูมีการกล่าวถึงความสัมพันธ์ของพวกเขา "ใกล้ชิดกันเหมือนกับพี่น้องร่วมสายเลือด" จนถึงขั้น "นอนบนเตียงนอนเดียวกัน". ชีวประวัติของเตียวหุยยังกล่าวอีกว่ากวนอูมีอายุมากกว่าเตียวหุย ดังนั้นเตียวหุยจึงถือกวนอูเป็นพี่ชาย
จุดกำเนิดของคำสาบาน

คำสาบานในสวนท้อ มีจุดกำเนิดจากการที่เล่าปี่ กวนอูและเตียวหุยได้มีโอกาสพบกันที่ร้านสุราแห่งหนึ่งในเมืองตุ้นกวน โดยต่างมีจุดมุ่งหมายเดียวกันคืออาสาแผ่นดินเพื่อจับโจรโพกผ้าเหลือง เมื่อคราวโฮจิ๋นนำเนื้อความในการเปิดกบฏโจรโผกผ้าเหลืองขึ้นกราบทูลพระเจ้าเลนเต้ ให้มีตราไปทุกหัวเมืองเพื่อหาผู้อาสาปราบโจรโพกผ้าเหลือง ทหารหลวงได้นำประกาศมาปิดไว้ที่ประตูเมืองดังคำว่า "เพื่อหาผู้ใดมีฝืมือกล้าหาญ ให้ช่วยกันจับโจรโพกผ้าเหลือง ได้แล้วจะปูนบำเหน็จให้เป็นขุนนาง" เล่าปี่เดินไปเห็นประกาศแต่คิดมิได้ตลอด ได้แต่ทอดใจใหญ่ จนผู้ที่ยืนอยู่ด้านหลังกล่าวแก่เล่าปี่ว่า "เป็นผู้ชายไม่ช่วยทำนุบำรุงแผ่นดิน แล้วสิมาทอดใจใหญ่" เล่าปี่หันกลับมาดูจึงได้พบกับเตียวหุย
เล่าปี่และเตียวหุยต่างเจรจาเห็นต้องกัน โดยเตียวหุยกล่าวแก่เล่าปี่ว่า "บ้านอยู่ตุ้นก้วน เรามีทรัพย์สินไร่นาเป็นอันมาก ทั้งร้านสุกรสุราก็มีขาย เราพอใจคบเพื่อนฝูงผู้มีสติปัญญา บัดนี้เห็นท่านดูหนังสือแล้วทอดใจใหญ่จึงทักใคร่จะรู้เนื้อความ" เล่าปี่จึงว่า "เราเป็นเชื้อพระเจ้าฮั่นเกงเต้ชื่อเล่าปี่ ได้ยินข่าวว่าโจรโพกผ้าเหลืองมาทำอันตรายแผ่นดิน เราคิดจะใคร่อาสาแผ่นดินไปปราบโจร แต่ขัดสนด้วยกำลังทรัพย์ก็น้อยคิดไปมิตลอด จึงทอดใจใหญ่" เตียวหุยเมื่อได้ฟังสาเหตุการทอดใจของเล่าปี่ จึงออกปากให้ทรัพย์สินเพื่อไปเกลี้ยกล่อมชาวเมืองซึ่งมีฝีมือกล้าหาญ เพื่อยกออกไปจับโจรโพกผ้าเหลือง สร้างความดีใจแก่เล่าปี่จึงชวนเตียวหุยไปในร้านสุรา ซื้อสุราและชวนกันนั่งกิน
ในขณะเล่าปี่และเตียวหุยแลกเปลี่ยนถ้อยคำสนทนา กวนอูได้ขับเกวียนมาถึงหน้าร้านสุราและร้องเรียกผู้ขายสุราว่า "เอาสุรามาขายจงเร็ว เรากินแล้วจะรีบไปอาสาแผ่นดิน" ซึ่งคำกล่าวของกวนอูนั้นทำให้เล่าปี่และเตียวหุยเกิดความสนใจจึงชวนไปนั่งกินสุราด้วยพร้อมกับสอบถามชื่อแซ่ ซึ่งกวนอูตอบว่า "เราชื่อกวนอู อีกชื่อหนึ่งนั้นหุนเตี๋ยง บ้านเราอยู่เมืองฮอตั๋งไกเหลียง ที่เมืองฮอตั๋งไกเหลียงนั้นมีคนหนึ่งมีทรัพย์มาก ร้ายกาจสามหาวข่มเหงคนทั้งปวง เราเห็นผิดนักเราจึงฆ่าผู้นั้นเสีย แล้วหนีไปเที่ยวอยู่เป็นหลายหัวเมือง บัดนี้เราได้ยินว่าเมืองนี้มีหนังสือเกลี้ยกล่อมป่าวร้องให้อาสาแผ่นดินจับโจกโพกผ้าเหลือง เราจึงมาหวังจะอาสาแผ่นดิน" เล่าปี่ได้ฟังจึงว่า "เรากับเตียวหุยคิดต้องกันกับท่าน" เตียวหุยจึงว่า "เราทั้งสามคิดการต้องกัน เชิญท่านทั้งสองมาไปบ้านเรา ที่หลังบ้านเรามีสวนดอกไม้แล้วเป็นที่สงัด ดอกยี่โถก็บานอยู่เป็นอันมาก จะได้บูชาพระแลเทพดาแล้วจะได้ให้สัตย์ต่อกันทั้งสาม ให้เป็นน้ำหนึ่งใจเดียวกัน จะได้คิดการใหญ่สืบไป"